open-index/open-wikipedia-markdown huggingface dataset:
Labākais oriģinālscenārijs (Amerikas Kinoakadēmijas balva)

**Kinoakadēmijas balva "Labākais oriģinālscenārijs"** jeb "Oskara" balva par labāko oriģinālscenāriju tiek pasniegta katru gadu.  Balvu pasniedz scenārijam, kas nav balstīts uz iepriekšpublicētu materiālu.

Nominācijas izvirza tikai tie Kinoakadēmijas locekļi, kas paši ir rakstnieki vai scenāristi, bet uzvarētāju izvēlas visi Kinoakadēmijas locekļi

Balvu "Labākais oriģinālscenārijs" pirmo reizi pasniedza 1941. gada ceremonijā, apbalvojot 1940. gadā izlaistās filmas. Pirms tam katru gadu tika piešķirta līdzīgas nozīmes balva "Labākais literatūras oriģinālavots" (*Academy Award for Best Story*), ko turpināja piešķirt līdz pat 1957. gadam (par 1956. gada filmām), kad to pilnīgi aizstāja ar balvu "Labākais oriģinālscenārijs".

## Balvas ieguvēji

## Vairākkārtējie balvas ieguvēji
Vairāk kā vienu reizi Amerikas Kinoakadēmijas balvu šajā kategorijā ieguvuši:

;3 balvas
* Vudijs Allens (no 16 nominācijām)
;2 balvas
* Billijs Vailders (no 4 nominācijām)
* Pedijs Čajefskis (no 3 nominācijām)
* Kventins Tarantīno (no 4 nominācijām)
* Čārlzs Brekets (no 2 nominācijām)

## Atsauces

## Ārējās saites
* Oscars.org Oficiālā Kinoakadēmijas mājaslapa 
* Oficiālā Kinoakadēmijas balvu datubāze
Labākais adaptētais scenārijs (Amerikas Kinoakadēmijas balva)

**Kinoakadēmijas balva "Labākais adaptētais scenārijs"** jeb "Oskara" balva par labāko adaptēto scenāriju tiek pasniegta katru gadu.

Balvu pasniedz scenārijam, kas balstīts uz iepriekšpublicētu materiālu, parasti tas ir romāns, stāsts vai luga, retāk, kāda cita filma. Filmu turpinājumu (tā saukto *sikvelu*) scenāriji, lai gan ir oriğināli, tomēr tiek uzskatīti par adaptētiem, jo balstās uz iepriekšpublicētu materiālu (iepriekšējo filmu).

Nominācijas izvirza tikai tie Kinoakadēmijas locekļi, kas paši ir rakstnieki vai scenāristi, bet uzvarētāju izvēlas visi Kinoakadēmijas locekļi

## Balvas ieguvēji

## Vairākkārtējie balvas ieguvēji
Vairāk kā vienu reizi Amerikas Kinoakadēmijas balvu šajā kategorijā ieguvuši:

;2 balvas
* Džozefs Mankevičs (no 3 nominācijām)
* Džordžs Sītons (no 4 nominācijām)
* Roberts Bolts (no 3 nominācijām)
* Frānsiss Fords Kopola (no 3 nominācijām)
* Mario Pjuzo (no 2 nominācijām)
* Elvins Sārdžents (no 3 nominācijām)
* Ruta Pravere Džabvala (no 3 nominācijām)
* Aleksandrs Peins (no 3 nominācijām)
* Maikls Vilsons (no 5 nominācijām)

## Atsauces

## Ārējās saites
* Oscars.org Oficiālā Kinoakadēmijas mājaslapa 
* Oficiālā Kinoakadēmijas balvu datubāze
Labākā starptautiskā spēlfilma (Amerikas Kinoakadēmijas balva)

Amerikas Kinoakadēmijas balva kategorijā **"Labākā starptautiskā spēlfilma"** (iepriekš **"Labākā filma svešvalodā"**) tiek pasniegta katru gadu kopš 1956. gada.

Pirms šīs balvas dibināšanas, laikaposmā no 1947. gada līdz 1955. gadam, Kinoakadēmija pasniedza "Speciālo goda balvu labākajai filmai svešvalodā", kas attiecīgajā gadā tikusi demonstrēta ASV teritorijā. Tas nenotika regulāri (balvu nepasniedza 1953. gadā), kā arī netika nominētas vairākas filmas, bet gan izvēlēta viena.

1956. gadā tika dibināto balva "Labākā filma svešvalodā", ko var saņemt filmas, kas ražotas ārpus ASV un kurās teksts pārsvarā ir svešvalodā (ne angļu valodā). Katra valsts var nominēt tikai vienu filmu. Iesniegtās filmas vērtē Kinoakadēmijas Svešvalodu filmu balvas komiteja, kas aizklātā balsojumā izvēlas 5 filmas. Fināla balsošanā piedalās Kinoakadēmijas locekļi, kas noskatījušies visas 5 filmas. Balvu saņem balsošanā uzvarējušās filmas režisors, tomēr balva netiek piešķirta nevienam individuāli, bet gan valstij, kura iesniegusi šo filmu.

Kino mākslas un zinātnes akadēmijas režisoru sanāksmes laikā 2019. gada aprīlī, Kinoakadēmija nobalsoja par kategorijas "Labākā filma svešvalodā" pārsaukšanu par "Labākā starptautiskā spēlfilma". Animācijas un dokumentālās filmas arī var pretendēt uz šo kategoriju, bet nominantiem joprojām lielākai daļai dialogu ir jābūt valodā, kas nav angļu.

## Balvas ieguvēji
### Speciālā goda balva (1947-1955)
Laikā no 1947.  līdz 1955. gadam ar "Speciālo goda balvu labākajai filmai svešvalodā" tika apbalvotas 8 filmas.

### Balva "Labākā filma svešvalodā"
Sākot ar 1956. gadu, kad tika nodibināta balva "Labākā filma svešvalodā".

### Balva "Labākā starptautiskā spēlfilma"
2019. gada aprīlī kategorija pārsaukta par "Labākā starptautiskā spēlfilma".

## Vairākkārtējie balvas ieguvēji
Balvas par labāko filmu svešvalodā pārsvarā ir ieguvušas Eiropas valstu filmas. Skaitot no 1947. gada, pavisam pasniegtas 75 balvas, no kurās 58 ir ieguvušas Eiropas valstis (ieskaitot PSRS un Krievijas Federāciju), 9 Āzijas, 5 Amerikas un 3 Āfrikas valstu filmas. 
Visvairāk balvu līdz 2024. gadam bija ieguvušas Itālijas filmas — 11 balvas "Labākā filma svešvalodā" un 3 "Speciālās goda balvas labākai filmai svešvalodā", bet Francijas filmas — attiecīgi 9 un 3 balvas. Japānas filmas bija ieguvušas šo balvu 5 reizes, bet Spānijas un Dānijas filmas pa 4 reizēm.

Četras reizes balvu "Labākā filma svešvalodā" piešķīra filmām, kuru režisors bija Federiko Fellīni. Ņemot vērā arī no 1947. līdz 1955. gadam piešķirtās "Speciālās goda balvas labākajai filmai svešvalodā", 4 reizes apbalvoja arī Vitorio De Sikas režisētās filmas (attiecīgi 2 un 2 balvas).

## Skatīt arī
* Latvijas kandidāti Amerikas Kinoakadēmijas balvai "Labākā starptautiskā spēlfilma"

## Atsauces

## Ārējās saites
* Oscars.org Oficiālā Kinoakadēmijas mājaslapa 
* Oficiālā Kinoakadēmijas balvu datubāze
Jēkabs Dravnieks

**Jēkabs Dravnieks**, arī **Jēkabs Draviņ-Dravnieks** (1858-1927) bija latviešu skolotājs, enciklopēdists, grāmatizdevējs un leksikogrāfs. Grāmatu apgāda īpašnieks Jelgavā (1887–1895), pirmās latviešu enciklopēdijas izdevējs. 
 
## Dzīvesgājums
Dzimis  Valkas apriņķa Bilskas pagasta Dravnieku māju saimnieka ģimenē.
Mācījās Brantmuižas pagastskolā, Ērģemes draudzes skolā, Valkas apriņķa skolā, Tērbatas skolotāju seminārā (1877-1879).

Strādāja par skolotāju Tbilisi baznīcas skolā, Vecsātu zemkopības skolā, Jelgavas pilsētas skolā (1879-1895). 1886. gadā izdeva svešvārdu vārdnīcu ("Svešu vārdu grāmata") un publicēja stāstu "Brūtes meklētājs". Līdztekus bija korektors Eduarda Zīslaka izdevniecībā (1887).

1890. gadā viņš atvēra savu grāmatu veikalu Lielajā ielā 20 Jelgavā, 1893. gadā nopirka E. Zīslaka spiestuvi. Izdeva žurnālu "Austrums" (1892—1895), mēnešrakstu "Zemkopis" (1893—1895).
Savā apgādā uzsāka izdot pirmo latviešu Konversācijas vārdnīcu 25 burtnīcās (1891—1894), kas palika nepabeigta uzņēmuma bankrota dēļ. 1895. gadā viņa uzņēmumu pārņēma J. Landsbergs. Konversācijas vārdnīcas 27.-28. burtnīcu izdeva Heinrihs Alunāns (1897-1898).

Bija RLB izdotās "Konversācijas vārdnīcas" tehniskais redaktors (1903-1919), izdeva arī "Vācu — latviešu vārdnīcu" (1910) un "Pareizrakstības vārdnīcu" (1915).

1924.g. izdeva pirmo "Angļu-latviešu vārdnīcu".

Miris  Rīgā.

## Izdevējdarbība
thumb|270px|Zīslaka un Draviņ-Dravnieka iespiesto Latvju dainu 1. burtnīca.
Kopskaitā Jēkabs Dravnieks izdevis vairāk kā 60 grāmatu: daiļliteratūru, mācību grāmatas, praktiska satura literatūru, kalendārus ("Austruma" kalendārs 1892-1894) un muzikālijas.

Bez Konversācijas vārdnīcas kā nozīmīgākie J. Dravnieka izdevumi minami R. Blaumaņa stāstu krājums "Pie skala uguns" (1893), Aspazijas drāma "Vaidelote" (1894), V. Šekspīra "Hamlets" (1892), K. Mīlenbahs "Daži jautājumi par latviešu valodu" 1. laidiens (1891), enciklopēdisku rakstu virkne "Latvju tauta" (1892-1894, t.sk. Pavasaru Jāņa "Latviešu rakstniecības vēsture" (1893) - pirmā plašākā latviešu literatūras vēsture), krājums "Sēta, daba, pasaule" 8. burtnīcās (1893). 

## Apbalvojumi
*  Triju Zvaigžņu ordenis, 3. šķira (1926)

## Literatūra
* Gulbis A. Jēkabs Dravnieks. IMM, Nr.1 (1928),60.-61.lpp.; J.Dravnieks - valodnieks un grāmatizdevējs. No: Labrence L. Jelgavas grāmata. Rīga : Zinātne, 1984, 80.-89.lpp.;
* Zanders V. Jēkabs Dravnieks - ideālists latviešu grāmatniecībā. LZAV,  Nr.4/5/6 (1999), 102.-105.lpp.

## Atsauces
Dravnieks

**Dravnieks** var būt:
* biškopis;
* Dravnieks — uzvārds;
* Dravnieks — apdzīvota vieta Sarkaņu pagastā.
Pirmā palīdzība

150px|thumb|Pirmās palīdzības simbols.

**Pirmā palīdzība** ir slimības vai savainojuma gadījumā ierobežotas palīdzības sniegšana cietušajam. Pirmo palīdzību sniedz jebkurš cilvēks, līdz brīdim, kad tiek sniegta medicīniskā ārstēšana no profesionāliem mediķiem vai arī cietušā dzīvība vairs netiek apdraudēta (ne visām slimībām vai savainojumiem ir nepieciešama tūlītēja mediķu iejaukšanās). Pirmā palīdzība ir arī programma, kas jāzin ikvienam cilvēkam un tā ir veidota tā, lai dzīvības glābšanu spētu izpildīt jebkurš cilvēks bez īpašām zināšanām medicīnā un ar minimālu aprīkojumu.

Pirmo palīdzību var sniegt arī dzīvniekiem, lai gan parasti ar šo terminu izprot kā pirmo palīdzību cilvēkam.

## Vēsture
Maltas ordeņa bruņinieki iespējams bija pirmie, kuri specializējās pirmās palīdzības sniegšanā kaujas laukā. Maltas ordenis 11. gadsimtā nodibināja Svētā Jāņa ordeni, kura uzdevums bija apmācīt bruņiniekus, kā pēc kaujas apkopt cietušajiem brūces. 

1877. gadā tika pārveidota Svētā Jāņa ambulance, lai tā varētu mācīt pirmo palīdzību dzelzceļa centros un raktuvju rajonos. Sākotnēji pirmā palīdzība tika mācīta tikai Britu impērijā un dažviet Eiropā. 1859. gadā Šveicē Henrijs Dunants ar vietējo ciemu iedzīvotāju palīdzību organizēja pirmo palīdzību Solferino kaujas upuriem. Četrus gadus vēlāk Ženēvā tika dibināta organizācija, kura mūsdienās ir pazīstama kā Sarkanais Krusts. Pirmās palīdzība izplatība un daudzu citu medicīnisko metožu attīstība ir devusi lielu ieguldījumu daudzos karos, piemēram, Amerikas pilsoņu karā tika dibināts Amerikas Sarkanais Krusts, kuru vadīja Klāra Bērtone (*Clara Barton*).

Mūsdienās pirmā palīdzība tiek mācīta gan militārajā jomā, gan izglītības iestādēs (arī skautu kustībā) un darba vietās, un tā ir attīstījusies tik tālu, ka kļuvusi daudz vienkāršāka un efektīvāka.

## Atsauces

## Ārējās saites
* Pirmā palīdzība
Labākā oriģinālmūzika (Amerikas Kinoakadēmijas balva)

**Kinoakadēmijas balva "Labākā oriģinālmūzika"** () jeb "Oskara" balva par labāko filmai sacerēto oriģinālmūziku tiek pasniegta katru gadu, sākot ar 7. Kinoakadēmijas balvu pasniegšanas ceremoniju 1935. gadā. Sākotnēji šo balvu par labāko mūziku filmai pasniedza studijas mūzikas nodaļas vadītājam (par filmām, kas izdotas 1934—1937), bet vēlāk balvu sāka pasniegt komponistam vai vairākiem komponistiem, kas sacerējuši oriģinālmūziku filmai. Dažkārt balvas pasniegtas, iedalot filmas pēc žanriem drāmās, komēdijās vai muzikālajās filmās.

Apbalvošanas ceremonijās no 1942. līdz 1985. gadam (ar pārtraukumiem) pasniedza arī **Kinoakadēmijas balvu "Labākā oriģinālā muzikālā partitūra"** (). Šīs balvas nosaukums dažādos gados bija atšķirīgs, bet tā tika noteikta par filmai komponētajām vai adaptētajām dziesmām, ja filmā bija ietvertas vismaz piecas dziesmas, saistītas ar filmas sižetu.

Bez šīs Kinoakadēmijas nominācijas ir vēl cita nominācija mūzikas jomā, kas attiecas uz filmām speciāli komponētām atsevišķām dziesmām un saucas "Labākā dziesma".

## Balvas ieguvēji

## Vairākkārtējie balvas ieguvēji
Vairāk kā vienu reizi Amerikas Kinoakadēmijas balvu šajā kategorijā ieguvuši:

;9 balvas
* Alfrēds Ņūmens (no 43 nominācijām)

;5 balvas
* Džons Viljamss (no 48 nominācijām)

;4 balvas
* Džonijs Grīns (no 12 nominācijām)
* Andrē Previns (no 11 nominācijām)
* Džons Barijs (no 6 nominācijām)
* Alans Menkens (no 5 nominācijām)

;3 balvas
* Makss Stainers (no 24 nominācijām)
* Rejs Heindorfs (no 17 nominācijām)
* Moriss Stolofs (no 17 nominācijām)
* Miklošs Roža (no 16 nominācijām)
* Dmitrijs Tjomkins (no 14 nominācijām)
* Moriss Žārs (no 8 nominācijām)
* Kens Dārbijs (no 6 nominācijām)
* Rodžers Īdenss (no 6 nominācijām)
* Sols Čaplins (no 5 nominācijām)
* Ādolfs Doičs (no 5 nominācijām)
* Ludvigs Jēransons (no 3 nominācijām)

;2 balvas
* Hanss Cimmers (no 12 nominācijām)
* Francs Veksmens (no 11 nominācijām)
* Aleksandrs Desplā (no 11 nominācijām)
* Henrijs Mansīni (no 7 nominācijām)
* Lenijs Heitons (no 6 nominācijām)
* Mišels Legrāns (no 6 nominācijām)
* Ērvins Kostals (no 5 nominācijām)
* Mārvins Hemlišs (no 4 nominācijām)
* Leonards Rozenmens (no 4 nominācijām)
* Ralfs Bērnss (no 3 nominācijām)
* Hauards Šors (no 3 nominācijām)
* Trents Reznors (no 3 nominācijām)
* Atikuss Ross (no 3 nominācijām)
* Gustavo Santaolalja (no 2 nominācijām)
 

## Piezīmes un atsauces

## Ārējās saites
* Oscars.org Oficiālā Kinoakadēmijas mājaslapa 
* Oficiālā Kinoakadēmijas balvu datubāze
Labākā dziesma (Amerikas Kinoakadēmijas balva)

**Kinoakadēmijas balva "Labākā dziesma"** jeb "Oskara" balva labākajai dziesmai tiek pasniegta katru gadu kopš 7. Kinoakadēmijas balvu pasniegšanas ceremonijas 1935. gadā, kurā tika pasniegtas balvas par 1934. gadā iznākušajām filmām. Balvu pasniedz dziesmas mūzikas un teksta autoriem. Dziesmas izpildītāji balvu nesaņem, izņemot gadījumus, kad izpildītāji ir devuši ieguldījumu kā dziesmas autori.

## Nominēšanas noteikumi
Dziesmai jābūt sarakstītai tieši kinofilmai un tā nedrīkst būt publicēta citur. Šī iemesla dēļ labākajai dziesmai netika nominēta tādā slavena dziesma kā *"I Will Always Love You"* no filmas "Miesassargs", kuru izpilda Vitnija Hjūstone. Ja filma ir balstīta uz mūziklu, tad neviena mūzikla dziesma netiek nominēta. Lai apietu šo noteikumu, dažas mūziklu adaptācijas izmanto oriģināldziesmas, piemēram, dziesma *"You Must Love Me"* no filmas "Evita", kuru izpilda Madonna.

Nominācijas izvirza tie akadēmijas locekļi, kas ir komponisti vai dziesmu autori, bet par uzvarētāju balso visi akadēmijas locekļi. Balvai nominēto dziesmu skaits dažādos gados ir bijis atšķirīgs — no 1945. gadā iznākušajām filmām tika nominētas 14 dziesmas, bet no 2011. gada filmām — tikai 2 dziesmas. Tomēr biežāk tiek nominētas 5 dziesmas.

## Balvas ieguvēji

## Vairākkārtējie balvas ieguvēji
Vairāk kā vienu reizi Amerikas Kinoakadēmijas balvu šajā kategorijā ieguvuši:

;4 balvas
* Semijs Kāns (no 26 nominācijām) (teksts)
* Alans Menkens (no 14 nominācijām) (mūzika)
* Džonijs Mērsers (no 18 nominācijām) (teksts — 16, mūzika un teksts — 2)
* Džeimss van Hēsens (no 14 nominācijām) (mūzika)
;3 balvas
* Rejs Evanss (no 7 nominācijām) (mūzika un teksts)
* Džejs Livingstons (no 7 nominācijām) (mūzika un teksts)
* Tims Raiss (no 5 nominācijām) (teksts)
* Harijs Vorens (no 11 nominācijām) (mūzika)
* Pols Frānsiss Vebsters (no 16 nominācijām) (teksts)
;2 balvas
* Hauards Ešmens (no 7 nominācijām) (teksts)
* Bērts Bekaraks (no 5 nominācijām) (mūzika)
* Alans Bergmens (no 15 nominācijām) (teksts)
* Merilina Bergmena (no 15 nominācijām) (teksts)
* Semijs Feins (no 10 nominācijām) (mūzika)
* Oskars Hammerstains II (no 5 nominācijām) (teksts)
* Eltons Džons (no 4 nominācijām) (mūzika)
* Džoels Hēršhorns (no 3 nominācijām) (mūzika un teksts)
* Vills Dženingss (no 3 nominācijām) (teksts)
* Els Keša (no 3 nominācijām) (mūzika un teksts)
* Džeroms Kērns (no 7 nominācijām) (mūzika)
* Henrijs Mansīni (no 11 nominācijām) (mūzika)
* Džordžo Moroders (no 2 nominācijām) (mūzika)
* Rendijs Ņūmens (no 12 nominācijām) (mūzika un teksts)
* Stīvens Švarcs (no 5 nominācijām) (teksts — 4, mūzika un teksts — 1)
* Neds Vašingtons (no 11 nominācijām) (mūzika)
* Kristena Endersone-Lopesa (no 2 nominācijām) (mūzika un teksts)
* Roberts Lopess (no 2 nominācijām) (mūzika un teksts)
* Billija Ailiša (no 2 nominācijām) (mūzika un teksts)

## Ārējās saites
* Oscars.org Oficiālā Kinoakadēmijas mājaslapa 
* Oficiālā Kinoakadēmijas balvu datubāze
Labākā animācijas filma (Amerikas Kinoakadēmijas balva)

**Kinoakadēmijas balva "Labākā animācijas filma"** jeb "Oskara" balva labākajai animācijas filmai tiek pasniegta katru gadu, sākot ar 74. Kinoakadēmijas balvu pasniegšanas ceremoniju, kurā tika apbalvotas 2001. gadā iznākušās filmas. Balvu parasti pasniedz cilvēkam, kas bijis visvairāk iesaistīts filmas tapšanā. Tas var būt filmas producents vai režisors, vai abi. Sākot ar 86. Kinoakadēmijas balvas ceremoniju 2014. gadā, balvu pasniedz producentam un vienam vai diviem režisoriem. Animācijas filmas var nominēt arī citās kategorijās. Tomēr tas iepriekš notika reti, un tikai vienu reizi animācijas filma tika nominēta kā labākā filma — "Skaistule un briesmonis" (*Beauty and the Beast*, 1991).

Balvu nominācijā "Labākā animācijas filma" piešķir tikai tad, ja Losandželosas apgabalā attiecīgajā gadā bijušas izrādītas vismaz 8 animācijas filmas. Filmām jābūt garākām par 40 minūtēm, tajās jābūt ievērojamam skaitam animētu filmas varoņu un vismaz 75% no filmas jābūt animācijai. Par filmu nominēšanu un uzvarētāju balso Kinoakadēmijas locekļi. Jā filmu skaits ir 16 vai vairāk, tad uzvarētāju noskaidro pēdējā balsojumā starp 5 filmām, bet, ja nominēto filmu skaits ir mazāks, — tad starp 3 filmām.

Šīs nominācijas ieviešana pārsvarā izpelnījās uzslavas, jo lielākas uzmanības pievēršana animācijas filmām pozitīvi ietekmē šo filmu ražošanu un popularitāti. Tomēr daži animācijas filmu nozares darbinieki un animācijas filmu fani kritizē šo balvu, jo, viņuprāt, tas neļauj animācijas filmām iegūt balvu kā labākajai filmai vispār. Taču ASV Kinoakadēmijas noteikumos nav noteikts aizliegums animācijas filmu nominēt arī kā labāko filmu.

## Balvu ieguvēji un nominētie

## Labāko animācijas filmu studijas
Dažas animācijas studijas ir veidojušas vairākas no filmām, kas ieguvušas Amerikas Kinoakadēmijas balvu šajā kategorijā "Labākā animācijas filma". Studijas, kuru filmas nominētas un apbalvotas visbiežāk:
;11 balvas
* *[[Pixar]]* (no 17 nominācijām) — filmas "Meklējot Nemo", "Lieliskie", Gardēdis", "VALL-E", "Augšup", "Rotaļlietu stāsts 3", "Drošsirde", "Prāta spēles", "Koko noslēpums", "Rotaļlietu stāsts 4", "Dvēsele"
;4 balvas
* *[[Walt Disney Animation Studios]]* (no 13 nominācijām) — filmas "Ledus sirds", "Lielais 6", "Zootropole", "Enkanto"
;2 balvas
* *[[DreamWorks Animation]]* (no 14 nominācijām) — filmas "Šreks", "Volless un Gromits: Vilkatruša lāsts",
* *[[Studio Ghibli]]* (no 7 nominācijām) — filmas "Gariem līdzi", "Zēns un gārnis"
;1 balva
* *[[Aardman Animations]]* (no 4 nominācijām) — filma "Volless un Gromits: Vilkatruša lāsts"
* *[[Sony Pictures Animation]]* (no 4 nominācijām) — filma "Zirnekļcilvēks: Ceļojums Zirnekļpasaulē"
* *[[Netflix]]* (no 4 nominācijām) — filma "Pinokio"
* *[[Nickelodeon Movies]]* (no 2 nominācijām) — filma "Rango"

## Atsauces

## Ārējās saites
* Oscars.org Oficiālā Kinoakadēmijas mājaslapa 
* Oficiālā Kinoakadēmijas balvu datubāze
Labākā animācijas īsfilma (Amerikas Kinoakadēmijas balva)

**Kinoakadēmijas balva "Labākā animācijas īsfilma"** jeb "Oskara" balva labākajai animācijas īsfilmai tiek pasniegta katru gadu kopš 1931. gada. Volts Disnejs saņēma 12 no saviem 22 "Oskariem" tieši šajā nominācijā.

## Balvas ieguvēji
Labākā īsfilma (Amerikas Kinoakadēmijas balva)

**Kinoakadēmijas balva "Labākā īsfilma"** jeb "Oskara" balva labākajai īsfilmai tiek pasniegta katru gadu kopš 1932. gada.

## Balvas ieguvēji
Labākā dokumentālā filma (Amerikas Kinoakadēmijas balva)

**Kinoakadēmijas balva "Labākā dokumentālā filma"** jeb "Oskara" balva labākajai dokumentālajai filmai tiek pasniegta katru gadu kopš 1942. gada. No visām "Oskara" balvas nominācijām, tieši šajā parasti izceļas vislielākie strīdi un kritika, jo vairākas reizes vispārēju atzinību ieguvušas dokumentālās filmas nav pat nominētas šai balvai. 

## Balvas ieguvēji
Labākais operatora darbs (Amerikas Kinoakadēmijas balva)

**Kinoakadēmijas balva "Labākais operatora darbs"** jeb "Oskara" balva labākajam operatora darbam tiek pasniegta katru gadu. No 1939. gada līdz 1967. gadam balva tika piešķirta gan melnbalto filmu, gan krāsaino filmu operatoriem pēc tam abas kategorijas apvienoja jo melnbaltās filmas praktiski vairs netika ražotas.

## Balvas ieguvēji

## Vairākkārtējie balvas ieguvēji
Vairāk kā vienu reizi Amerikas Kinoakadēmijas balvu šajā kategorijā ieguvuši:

;4 balvas
* Leons Šemrojs (no 18 nominācijām)
* Džozefs Ratenbergs (no 10 nominācijām)

;3 balvas
* Roberts Sartess (no 15 nominācijām)
* Konrāds Hols (no 10 nominācijām)
* Roberts Ričardsons (no 10 nominācijām)
* Emanuels Lubeskis (no 8 nominācijām)
* Arturs Millers (no 7 nominācijām)
* Fredijs Jangs (no 5 nominācijām)
* Vitorio Storāro (no 4 nominācijām)
* Vintons Hočs (no 4 nominācijām)

;2 balvas
* Rodžers Dīkinss (no 16 nominācijām)
* Harijs Stredlings (no 14 nominācijām)
* Džeimss Vongs Hovs (no 10 nominācijām)
* Rejs Renahens (no 8 nominācijām)
* Janušs Kamiņskis (no 7 nominācijām)
* Čārlzs Rošers (no 6 nominācijām)
* Bērnets Gafijs (no 5 nominācijām)
* Haskels Vekslers (no 5 nominācijām)
* Viljams Mellors (no 4 nominācijām)
* Kriss Mengess (no 4 nominācijām)
* Džefrijs Unsvorts (no 4 nominācijām)
* Hals Mors (no 3 nominācijām)
* Svens Nīkvists (no 3 nominācijām)
* Džons Tols (no 3 nominācijām)
* Fredijs Frānsiss (no 2 nominācijām)
Labākais mākslinieka darbs (Amerikas Kinoakadēmijas balva)

**Kinoakadēmijas balva "Labākais mākslinieka darbs"** jeb "Oskara" balva labākajam mākslinieka darbam tiek pasniegta katru gadu.

## Balvas ieguvēji
Labākais grims un matu sakārtojums (Amerikas Kinoakadēmijas balva)

**Kinoakadēmijas balva "Labākais grims un matu sakārtojums"** ir Amerikas Kinoakadēmijas balvas nominācija, kas tika piešķirta par labāko grimu un matu sakārtojumu. Balva šajā nominācijā tiek pasniegta katru gadu kopš 1981. gada. Atšķirībā no citām kategorijām, šajā kategorijā piecu filmu vietā tiek nominētas trīs. Sākotnēji nominācijas nosaukums bija "Labākais grims".

## Balvas ieguvēji
Labākā skaņa (Amerikas Kinoakadēmijas balva)

**Kinoakadēmijas balva "Labākā skaņa"** jeb "Oskara" balva par labāko skaņu tiek pasniegta katru gadu kopš 1930. gada.

## Balvas ieguvēji
Labākā skaņas montāža (Amerikas Kinoakadēmijas balva)

**Kinoakadēmijas balva "Labākā skaņas montāža "** jeb "Oskara" balva par labāko skaņas montāžu tiek pasniegta kopš 1963. gada. Dažos gados balva netiek piešķirta vispār, bet tajos gados, kad nav nominēts pietiekošs skaits filmu, vienai filmai (bez nominācijām) tiek piešķirta balva par īpašiem panākumiem skaņas montāžā.

## Balvas ieguvēji
Labākie vizuālie efekti (Amerikas Kinoakadēmijas balva)

**Kinoakadēmijas balva "Labākie vizuālie efekti"** jeb "Oskara" balva par labākajiem vizuālajiem efektiem tiek pasniegta katru gadu kopš 1939. gada. Dažos gados, kad nominācijām izvirzīto filmu skaits nav pietiekošs, akadēmija pasniedz balvu par īpašiem sasniegumiem vizuālajos efektos (bez nominācijām).

1. Kinoakadēmijas balvas pasniegšanas laikā pastāvēja nominācija "Labākie inženierzinātņu efekti", kas uzskatāma par šīs nominācijas pirmsākumu.

## Balvas ieguvēji
Kekšetau

**Kekšetau** (, *Kökshetau*) ir pilsēta un Akmolas apgabala administratīvais centrs Kazahstānas ziemeļos. Tajā ir 125 225 iedzīvotāju (2007. gada dati). 1824. gadā dibinātās pilsētas nosaukums nozimē *"debesskrāsas kalns"*. Pilsētā darbojas pārsvarā vieglā rūpniecība, īpaši pārtikas ražošana. Reģionā mazā apjomā tiek audzēti graudi un citas kultūras. Pilsētas ziemeļos ir zelta atradnes.

Kekšetau ir viena lidosta ar reisiem uz Almati un Petropavlu. Pilsēta ar dzelzceļu ir savienota ar Krieviju un Kazahstānas dienvidiem.

300 kilometrus uz dienvidaustrumiem atrodas Kazahstānas galvaspilsēta Astana. Kekšetau ir pazīstama ar skaisto dabu un tūrisma iespējām.

Kekšetau ir galapunkts pasaulē vienīgajai aktīvajai elektrolīnijai ar voltāžu virs 1000 kV - Ekibastuzas-Kekšetau elektrolīnijai.

2002. gadā Kekšetau 180 metrus augstais 1965. gadā būvētais televīzijas tornis bija sasvēries slīpi, kad tā pamati tika izskaloti. Pēc tam tornis tika iztaisnots ar papildu konstrukciju un ieguva savu zīmīgo izskatu.

Pilsētā bāzēta hokeja komanda Kekšetau "Arlan".

## Transports
Starptautiskā lidosta "Kekšetau"

## Atsauces

## Ārējās saites

* www.kokshetau.narod.ru
* www.akmo.kz
* www.kokshetau.kz
*
Labākie kostīmi (Amerikas Kinoakadēmijas balva)

**Kinoakadēmijas balva "Labākie kostīmi"** jeb "Oskara" balva labākajam kostīmu dizainam tiek pasniegta katru gadu kopš 1948. gada un līdz 1957. gadam balvas tika pasniegtas gan kostīmiem melnbaltajās, gan krāsainajās filmās. Pēc 1957. gada balvas apvienoja vienā.

## Balvas ieguvēji
Ehnatons

**Ehnatons**, sākumā pazīstams kā **Amenhoteps IV**, bija Senās Ēģiptes 18. dinastijas faraons. Viņš ir galvenokārt zināms ar savu mēģinājumu ieviest Ēģiptē monoteisku reliģiju atonismu — Atona godināšanu. Viņa valdīšanas laikā arī notika ievērojamas izmaiņas tradicionālajā Ēģiptes mākslā. Tā kļuva reālistiskāka un arī faraona ģimene bieži tika attēlota dažādās ikdienišķās situācijās un dabiskākās pozās. 

Dibināja jaunu galvaspilsētu Ahetatonu jeb Amārnu, kas pēc faraona nāves tika nolīdzināta līdz ar zemi. Arī viņš pats tika pilnībā izdzēsts no Ēģiptes vēstures, visi hieroglifi ar viņa vārdu tika izkalti un vizuālie atveidojumi sadauzīti. Tikai 19. gadsimtā, kad tika atklātas viņa dibinātās pilsētas Amārnas drupas, pasaule uzzināja par tāda valdnieka eksistenci. Ehnatona galvenā sieva bija Nofretete. Viens no Ehnatona dēliem bija nākamais faraons Tutanhamons, kura nepostītais apbedījums tika atklāts 20. gadsimta sākumā.

## Ārējās saites
Dižciltīgo titulu uzskaitījums

## Eiropā

* Arhonts
* Bajārs
* Basilejs
* Bans
* Bakalaurs
* Bannerets
* Barons
* Baronets
* Cars
* Cēzars
* Dodžs
* Dofins
* Erchercogs
* Gospodars
* Burggrāfs
* Grāfs
* Princis
* Hercogs
* Imperators
* Infants
* Jarls
* Karalis
* Kņazs
* Konsuls
* Kroņprincis
* Landgrāfs
* Kūrfirsts
* Ķeizars
* Markgrāfs
* Marķīzs
* Pērs
* Pfalcgrāfs
* Princis
* Ševaljē
* Valits
* Velsas princis
* Vidams
* Vikonts
* Vojevoda
* Župans

## Āzijā

* Arka (monarhs)
* Baturs
* Bejs
* Beks
* Bo
* Dejs
* Džuhou
* Dzji
* Efendi
* Emīrs
* Guns
* Hans
* Hakims
* Hou
* Juzbaši
* Kagans
* Kalifs
* Maharadža
* Maliks
* Meliks
* Mikado
* Naharars
* Naņs
* Padišahs
* Pašā
* Radža
* Satraps
* Sirdars
* Sjoguns
* Sultāns
* Šahs (monarhs)
* Šerīfs
* Šeihs
* Tarhans
* Tenno
* Valide
* Vans

## Āfrikā

* Faraons
* Neguss
Barons

thumb|200px|Barona (Francijas) heraldiskais kronis
**Barons** (no *baro* — franku cilmes vārds, sākotnēji nozīmējis "brīvs vīrs"), sieviešu dzimtē **baronese**, ir viens no aristokrātijas tituliem. Viduslaiku Eiropā muižnieks, feodāls senjors, pusatkarīgs vasalis ar ierobežotu jurisdikciju savā lēnī.

Anglijas Karalistē tas ir zemākais jaunākā pēra tituls, titulētās aristokrātijas hierarhiskajā rangu tabulā atrodas zemāk par vikontu. Vācu zemēs nākamais tituls aiz grāfa.

Vācu zemēs titulu saņēma tās bruņinieku dzimtas, kurām nebija pašām savu zemes īpašumu, un kurām lēņus par dienestu bija piešķīris pats imperators savos īpašumos. No 15. gadsimta šo titulu saņēma arī aristokrātu dzimtas (kuras atradās vasaļattiecībās ar senjoru dinastijām, kurām nebija augstākas pakāpes) kā zemāko titulētās aristokrātijas rangu.
Baronets

thumb|200px|Baroneta heraldiskā bruņucepure
thumb|200px|Baroneta žetons
**Baronets** (saīsinājumi: "Bart", "Bt") - tikai Lielbritānijā sastopams mantojams tituls. Pēc statusa pielīdzināms Eiropas mantotajam banneretam (vāc. *ritter*, hol. *erfridder*), britu aristokrātijas rangu tabulā atrodas starp baronu un banneretu. 

Sieviešu dzimtē titula apzīmējuma nav; baroneta laulātā draudzene ir dāma (pie tās vēršas ar uzrunu: *Lady*, rakstot saīsinājums ir "Btss"; savukārt baronetu uzrunā: *Sir*).

Piederīgs t.s. "netitulētajai aristokrātijai", līdz ar to baronetam nav vietas lordu palātā. Atšķirībā no bruņinieka, baroneta tituls ir mantojams. Sākotnēji baronetiem bija tiesības savus dēlus to 21 dzimšanas dienā iecelt par bruņiniekiem, taču karalis Džordžs IV šo privilēģiju anulēja.

Par "baronetiem" sākotnēji dēvēja Ričarda II nolikumā muižniekus, kuri zaudējuši tiesības personīgi ierasties parlamentā, taču it kā jau Edvards III izsniedzis "baroneta" patentu kādam Viljamam de la Polam. Kā oficiālu titulu to izveidoja karalis Džeimss I 1611. gada 22. maijā, Īrijas pakļaušanai dibinot *Baronetu ordeni*: 200 labas izcelsmes džentlmeņiem, kuri vidējie ienākumi bija 1000 £ gadā, tika piedāvāts šis tituls ar noteikumu, ka katrs valsts kasē iemaksās 30 kareivju 3 gadu algu (8 pensus dienā).
Procents

upright|thumb|Procentu apzīmēšanas zīme

**Procents** ( — ‘uz simtu’), senāk arī **nosimte,** ir skaitlis, kas izsaka kāda daudzuma vai lieluma simto daļu. Procentu apzīmē ar procentu zīmi %. Tas nozīmē, ka, piemēram, 45% būs 45 simtās daļas jeb 45/100, kā decimāldaļskaitlis tas ir 0,45.

Procentus bieži lieto, lai parādītu, cik liels ir kāds lielums attiecībā pret kādu kopīgu lielumu.

## Procentu aprēķināšanas piemēri

# Cik ir 20% no 30?
#: Atbilde: 20% × 30 = (20 / 100) × 30 = 6.
#:
# Cik ir 12% no 60?
#: Atbilde: 12% × 60 = (12 / 100) × 60 = 7,2.
#:
# Universitātē studē 2400 vīrieši, kas ir 60% no visiem universitātes studentiem. Cik studenti pavisam kopā mācās universitātē? 
#: Atbilde: 2400 = 60% × x, no tā seko, ka x = (2400 / (60 / 100) ) = 4000.
#:
# Pagastā dzīvo 300 kaķi, no kuriem 75 ir melni. Cik procenti no visiem kaķiem ir melni?
#: Atbilde: 75 = x% × 300 = (x / 100) × 300, tātad x = (75 / 300 ) × 100 = 25, un tā seko, ka x% = 25%.
# Universitātē studijas uzsāka 4620 studenti, no tiem 4125 to absolvēja, bet 495 studenti to beidza ar izcilību. Cik procenti no beidzējiem augstskolu absolvēja ar izcilību?
#: Atbilde: 495 = x% × 4125 = (x / 100) × 4125, tātad x = (495 / 4125 ) × 100 = 12, un no tā seko, ka x% = 12%.

## Procenti un daļa

Ir noderīgi zināt, kā procentuāli ir izsakāmas vienkāršas daļas. Piemēri:

 \frac{1}{2} = 50\% ,  \frac{1}{4} = 25\% 
 \frac{3}{4} = 75\% ,  \frac{1}{5} = 20\% 
 \frac{1}{8} = 12,5\% ,  \frac{1}{10} = 10\% 

## Skatīt arī
* Promile

## Atsauces

## Ārējās saites

*LIIS raksts par procentiem

* Procentu kalkulators tiešsaistē
T.I.

**Klifords Džozefs Hariss jaunākais** (; dzimis 1980.gada 25.septembrī), plašāk pazīstams kā **T.I.** vai **T.I.P.** ir amerikāņu reperis, aktieris un hiphopa producents. Viņš ir *Grand Hustle Records* dibinātājs un galvenais sadarbības izpilddirektors. T.I. ir izdevis deviņus studijas albumus un vairākus veiksmīgus singlus, kā piemēram, *[[Live Your Life]]*, *[[Whatever You Like]]* un citus.
Varbūtība

[thumbnail|235px|Vienkāršs piemērs: varbūtība, ka metot [metamais kauliņš|kauliņu uzkritīs skaitlis “5”, ir vienāda ar 1:6 jeb , tāpat kā varbūtība jebkuram citam kauliņa skaitlim]]
thumb|267x267px|Varbūtības katram skatlim, kuru veido divu kauliņu summa
**Varbūtība** zinātnē ir ticamu un nejaušu notikumu iespējamība. Tā tiek izteikta kā skaitlis, kā lielums, kas izsaka labvēlīgā gadījuma notikuma iestāšanās biežumu attiecībā pret citiem iespējamajiem notikumiem. Bieži vien varbūtība tiek izteikta procentos. Matemātikas nozari, kas pēta un analizē varbūtību, sauc par varbūtību teoriju. Varbūtība ir cieši saistīta ar statistiku. Vēl varbūtība tiek apskatīta arī citās zinātnēs, kā arī filozofijā.

Varbūtības skaitliskā vērtība dažos gadījumos tiek iegūta no “klasiskās” definīcijas, tas ir, labvēlīgo notikumu skaits pret visu iespējamo notikumu skaitu. Piemēram, ja loterijā laimestu iegūst viens no 1000, tad tāda arī ir varbūtība, tas ir, 1:1000. Citos, sarežģītākos gadījumos, varbūtības noteikšanai ir nepieciešama statistiskā pieeja, piemēram, simts reizes metot basketbola bumbu grozā, tajā trāpa 61 reizi, tad tas liek domāt, ka varbūtība iemest bumbu ir 61:100.

## Definīcija
Klasiski gadījuma notikuma *A* varbūtību definē šādi:

:P(A)=\frac{m}{n}\,,

kur *n* ir mēģinājumu skaits, bet *m* — to mēģinājumu skaits, kuros izpildījās gadījuma notikums *A*.

### Gadījuma notikums un gadījuma lielums
Notikumus iedala droši sagaidāmajaos notikumos, gadījuma notikumos un neiespējamajos notikumos. Droši sagaidāmie notikumi ir tie, kas pie noteiktiem apstākļiem vienmēr izpildās; tādi parasti ir zinātnēs. Savukārt neiespējamie notikumi ir tādi, kuri pie noteiktiem apstākļiem nav iespējami.

Gadījuma notikums *A* var notikt un var nenotikt. Kā piemērus var minēt metamo kauliņu, tas ir, var uzmest, piemēram, divnieku un var neuzmest to, vai, nopērkot loterijas biļeti, varat iegūt laimestu vai nevarat. Gadījuma notikumam ir kvalitatīva daba. Savukārt gadījuma lielumam ir kvantitatīva daba, tas ir, dažādos mēģinājumos var iegūt noteiktas vērtības, bet katrā atsevišķā mēģinājumā tikai vienu konkrētu vērtību. Gadījuma lieluma vērtība katrā mēģinājumā var būt atšķirīga.

## Varbūtību teorija

Matemātikas nozari, kas pētī gadījuma rakstura parādību un notikumu matemātisko modeļu vispārīgās īpašības, sauc par varbūtību teoriju. Varbūtību teorijā izmanto ne tikai varbūtības jēdzienu, bet arī gadījuma lieluma un gadījuma notikuma jēdzienus. Pētīt gadījuma lielumus ar varbūtību teorijas palīdzību nozīmē, ka var novērtēt tā iespējamās realizācijas vēl nenotikušos mēģinājumos, izmantojot iepriekš jau zināmo informāciju. Varbūtību teorijā tiek izstrādātas abstraktu gadījuma notikumu pētīšanas vispārējās metodes. Varbūtību teoriju izmanto visdažādākajās zinātņu nozarēs, piemēram, ekonomikā tā tiek izmantota apdrošināšanas sektorā.

## Atsauces

## Ārējās saites

* 
*
Mix.lv

right|thumb|Portāla "mix.lv" logo
**Mix.lv** ir interneta žurnāls, daudzu lietotāju kopīgi veidots portāls latviešu valodā, kurā ziņas iespējams pievienot, katram, kas to vēlas. Portāls tiek veidots pēc pilsoniskās žurnālistikas principiem, bet galvenokārt tā virzību nosaka paši lietotāji un viņu intereses.

## Portāla saturs
Mix.lv saturu pilnībā veido reģistrētie autori. Portālā tiek pievienoti raksti par dažādām tēmām: mūziku, kino, reklāmām, politiku, dizainu. Rakstu tēmas neietekmē redakcija, ja vien netiek pārkāpti kādi no portāla noteikumiem, kuri veidoti pamatojoties uz Latvijā pirmo pilsoniskās žurnālistikas projektu - tribine.lv

## Portāla darbības princips
Portāla lietotāji var brīvi pievienot ziņas. Tās tiek publicētas automātiski, bez moderācijas. Jaunākās ziņas parādās portāla augšgalā. Portāla lietotājiem iespējams balsot par ziņām spiežot uz bultas simbola. Tādā veidā portāla lietotājiem mijiedarbojoties ar portālu, ziņas noteiktā laika periodā sakārtojas pēc svarīguma.

Katram reģistrētajam lietotājam tiek piešķirta sava tīmekļa adrese. Tādā veidā, tiek automātiski izveidots arī lietotāja privātais tīmekļa žurnāls (blogs).

## Portālā izmantotās tehnoloģijas
Mix.lv lasītājiem pieejamas vairākas RSS plūsmas, kuras ir izveidotas katram reģistrētajam autoram. Portālam ir arī centrālā RSS plūsma, kuru abonējot iespējams sekot līdzi visiem jaunākajiem rakstiem.

## Vēsture
Mix.lv oficiāli darbojas no 2008. gada 1. janvāra.

No 2008. gada 18. aprīļa līdz 22. maijam Mix.lv, tehnisku iemeslu dēļ, maina adresi uz mixx.lv. Pēc 22. maija portāls turpina darbību ierastajā gaitā, saglabājot arī veco hipersaišu darbību.

No 2008. gada 28. jūlija sāk darboties atjaunota Mix.lv versija, kurā ietverti gan vizuāli, gan lietojamības uzlabojumi.

## Atsauces

## Ārējās saites
* Interneta žurnāls mix.lv
Maoru valoda

**Maoru valoda** (*Te Reo Māori*; ) ir austronēziešu saimes austrumpolinēziešu valoda. Kopš 1987. gada viena no Jaunzēlandes divām valsts valodām. Tai radniecīgākās valodas ir Kuka salu māori, tuamotiešu valoda un taitiešu valoda.

Maoru valodas pierakstam izmanto pielāgotu latīņu alfabētu, ko 19. gadsimta sākumā sadarbībā ar maoru virsaišiem uz Ziemeļsalā runātā dialekta pamata izstrādāja angļu valodnieki. Maoru valodā līdzīgi kā latviešu valodā izšķir garos un īsos patskaņus, ko vecākos tekstos pierakstīja kā patskaņu dubultojumu, bet mūsdienās apzīmē ar garumzīmi (piemēram, *Maaori* un *Māori*).

Kopš 1945. gada maoru valodas pratēju skaits krasi sarūk, taču 2015. gadā uzsāktie valodas lietojuma veicināšanas centieni samazinājumu ir piebremzējuši. Saskaņā ar Jaunzēlandes tautas skaitīšanas datiem, 2013. gadā maoru valodu ikdienas sarunvalodas līmenī prata aptuveni 149 000 jeb 3,7% Jaunzēlandes iedzīvotāju. 2015. gadā 55% maoru pieaugušo maoru valodu prata jebkādā līmenī, bet 64% jeb 50 000 no tiem savas zināšanas novērtēja kā „labas” vai „ļoti labas”.

## Atsauces

## Ārējās saites

* ''Māori Language Act 1987''
* Maoru valodas izglītība 
* ''Ethnologue'' par maoru valodu
* Glosbe vārdnīca
* Mūrfīlda vārdnīca
* Maoru valodas komisija
* Maoru fonoloģija 
* Maoru valodas apmācība
Raidieraksts

**Raidieraksts** jeb **podkāsts** (, kas no *[[iPod]]* un *cast* — 'pārraidīt') ir periodiski izdots skaņu, video datņu kopums, ko ar tīmekļa sindikācijas palīdzību no Vispasaules tīmekļa lejuplādē datorā vai padara pieejamu straumēšanai tiešsaistē. Sākotnēji podkāstus varēja klausīties tikai ar kabatas atskaņošanas ierīcēm, no kā arī cēlies to nosaukums.

## Vēsture

Vārdu "podkāsts" (*podcast*) pirmo reizi 2004. gadā publiski lietoja tehnoloģiju eksperts un žurnālists Bens Hammerslijs laikrakstā *[[The Guardian]]*:

2007. gadā Latvijas Zinātņu akadēmijas Terminoloģijas komisija kā vārda *podcast* latviskās atbilsmes apstiprināja jēdzienus „podraide”, „podraidījums”, „aplāde” un „aplādes fails”, tomēr tie neieviesās un 2020. gadā apstiprināts jauns latviskojums — raidieraksts.

## Atsauces

## Ārējās saites

### Latviešu raidieraksti un raidieraksti latviski
* Pieturzīmes (par latviešu valodu)
* 20 Minūtes
* 21. gadsimta latvietis
* Globusam otrā pusē
* LevelUp podkāsis (saite uz arhivētu versiju)
* Interneta Biznesa Forums
* No Plutona
* Podkāsts -— Ojārs Kapteinis
* Podkasts Punkts
* Svarīgās Detaļas 
* Train2win.lv — par riteņbraukšanas treniņiem, uzturu un ieteikumiem
* Tinteszoba podkāsts — par hiphopu un tā aktualitātēm Latvijā un pasaulē
* ''The Eastern Border''  
* ''Latvia Weekly'' 
* Latvijas Zinātnes padomes ekspertu komisiju aplāde "Zinātnes zīmes"
* Komūnistiskais podkāsts (iepriekš UOC.LV Podkāsts)
* Žurnāla "Ir" podkāsts "Šķiltava"
* Vai viegli būt?
* "Telos.lv" sarunu aplādes
* "Bize Vaļā" podkasts 
* "CILVĒKJAUDA" podkasts ar Lauru Dennleri
* "Tiesības zināt" podkasts ar Kārli Arāju
Lielpilsēta

[235px|thumb|[Čikāgas lielpilsēta no putna lidojuma]]
**Lielpilsēta** ir apdzīvota vieta, kurai ir nozīmīga loma reģionā salīdzinot ar citām šī paša reģiona pilsētām. Parasti iedzīvotāju skaits lielpilsētās ir daudz lielāks nekā citās tās tuvumā esošajās pilsētās. Lielpilsētas definīcija dažādās valstīs var atšķirties. Bieži lielpilsētas kopā ar piepilsētām veido aglomerāciju. Lielpilsētas, kurās iedzīvotāju skaits mērams jau miljonos, sauc arī par metropolēm.

## Skatīt arī
* Pilsēta
* Metropole
* Ekumenopole
* Mazpilsēta
* Lielpilsēta (Turcija)

## Ārējās saites
Risks

**Risks** ir jēdziens, ar kuru parasti apzīmē dažādu vērtību iespējamu zaudēšanu nākotnē. Ikdienā šis termins tiek lietots, kā sinonīms varbūtībai kaut ko zaudēt. Tātad, risks pēc būtības ir varbūtība, ka dažādu notikumu rezultātā galaiznākums ir vēl sliktāks nekā sākuma situācijā.

Pastāv vairākas "riska" definīcijas. Bieži vien šis termins pareizi ir izprotams tikai kontekstā.

Termins "risks" bieži parādas ekonomikā, kur cilvēki, ieguldot savus līdzekļus un cerot uz peļņu, riskē tos zaudēt. Arī dažādos totalizatoros un azarspēlēs riskē ar naudas zaudēšanu, cerībā gūt vieglu un ātru peļņu.

Medicīnā mēdz runāt par riska faktoriem: tādiem kā piemēram neveselīgs dzīvesveids, liekais svars, smēķēšana utml.

Tehnikā riska rādītāju aprēķina pēc formulas:

:**Risks** = **negadījuma iespējamība** × **zaudējumi vienā negadījumā**
Kizilorda

**Kizilorda** () ir pilsēta Kazahstānā, Kizilordas apgabala galvaspilsēta. Pilsētā ir 157 400 iedzīvotāju (1999. gada dati). Pilsētai cauri tek Sirdarja.
Kizilorda ir izveidojusies par piegādes centru svarīgiem naftas laukiem tuvējā Turgajas ieplakā. Netālu  atrodas lidosta.

## Vēsture
Kizilorda ir dibināta 1820. gadā kā Kokandas hanistes cietoksnis *Akmečeta* (*Ak-Mechet*, arī *Aq Masjid*, *Aq Mechet*, 'baltā mošeja'). Forta komandieris bija Jakubs Begs, līdz to 1853. gadā ieņēma Krievijas Impērijas karaspēks ģenerāļa Vasīlija Perovska vadībā. 
Krievi cietoksni pārsauca par *Perovska fortu*, kopš 1867. gada par **Perovsku** (*Перовск)*. Pēc Kirgīzu APSR nodibināšanas 1920. gadā tā atguva Akmečetas vārdu. 
1925. - 1929. gadā, kad pilsēta bija Kazahu APSR galvaspilsēta, to pārdēvēja par Kizil-Ordu (no kazahu *qyzyl* 'sarkans' un *orda* 'centrs', 'galvaspilsēta').

## Sports
* FK Kajsar futbola klubs.
* Gani Muratbajeva stadions (ietilpība: 11 000)

## Sadraudzības pilsēta
Pilsētai ir sadraudzības pilsētas attiecības ar ASV štata Kolorādo pilsētu Arvadu.

## Atsauces

## Ārējās saites

* https://web.archive.org/web/20071016044121/http://www.kyzylorda-city.kz/
* https://web.archive.org/web/20070809194816/http://www.kyzylorda.kz/
* https://web.archive.org/web/20160303182212/http://www.kyzylordaforum.com/
Prūsijas hercogiste

right|thumb|200px|Prūsijas hercogistes ģerbonis
[right|thumb|200px|Prūsijas hercogistes un [Karaļa Prūsijas teritorija 1576. gadā (K. Henneberga zīmēta karte).]]
thumb|200px|Prūsijas hercogistes (svītrotā krāsā) un Karaļa Prūsijas teritorijas līdz 18. gadsimta sākumam.
**Prūsijas hercogiste** (, , ) bija Polijas-Lietuvas kopvalsts vasaļvalsts Prūsijas teritorijā laikā no 1525. līdz 1701. gadam.

## Vēsture
1525. gada 8. aprīlī pēdējais Vācu ordeņa lielmestrs Brandenburgas kūrfirsts Albrehts Hoencollerns Krakovā parakstīja līgumu ar Polijas karali par Prūsijas hercogistes kā Polijas kroņa vasaļvalsts dibināšanu. 9. maijā Albrehts Hoencollerns kļuva par pirmo Prūsijas hercogu. 1609. gadā Prūsijas princese Sofija apprecējās ar Kurzemes hercogu Vilhelmu, kā pūru viņam atdodot Prūsijai ieķīlāto Grobiņas pilsnovadu.

No 1618. gada Prūsijas hercogiste personālūnijā ar Brandenburgu veidoja Brandenburgu-Prūsiju. 
Poļu—zviedru kara laikā 1626. gada martā to īslaicīgi ieņēma Zviedrijas karaspēks karaļa Gustava Ādolfa vadībā.
1701. gadā Brandenburgas kūrfirsts Frīdrihs III Hoencollerns (*Friedrich I Hohenzollern*, 1657-1713) kronējās par "ķēniņu Prūsijā" (*König in Preußen*) Frīdrihu I.

Septiņgadu kara laikā 1757. gadā Krievijas Impērijas karaspēks ģenerālanšefa Fermora vadībā no Kurzemes un Zemgales hercogistes teritorijas iebruka Austrumprūsijā, 1757. gada 31. decembrī ķeizariene Elizabete izdeva *ukazu* par Prūsijas hercogistes inkorporāciju Krievijas Impērijā, kas tika anulēta pēc Pēterburgas miera līguma 1762. gada maijā.

## Prūsijas hercogi
* Albrehts Hoencollerns (*Albrecht von Brandenburg-Ansbach*) 1525–1568
* Albrehts Frīdrihs Hoencollerns (*Albrecht Friedrich*) 1568–1573
* Georgs Frīdrihs Hoencollerns (*Georg Friedrich*), administrators 1577–1603
* Joahims Frīdrihs Hoencollerns (*Joachim Friedrich*), reģents 1603–1608
* Johans Zigismunds Hoencollerns (*Johann Sigismund*), līdzreģents 1608–1619
* Georgs Vilhelms Hoencollerns (*Georg Wilhelm*) 1619–1640
* Frīdrihs Vilhelms Hoencollerns (*Friedrich Wilhelm*), 1640–1688 
* Frīdrihs III (*Friedrich III.*) 1680–1701

## Skatīt arī
* Karaļa Prūsija
* Prūsijas valdnieku uzskaitījums

## Ārējās saites

* Detaillierte Karte beider Teile Preußens um 1635 (''Preußen königlichen Anteils'' und ''Herzogtum Preußen'')
Analīze

**Analīze** (no  (*análusis*) — 'sadalīšana') ir viena no pētīšanas metodēm, kurā galvenokārt tiek noskaidroti dažādu norišu cēloņi un sekas, kā arī ķermeņu sastāvs. Filozofijā analīze ir loģisks paņēmiens jēdziena noteikšanai, kad tas tiek sadalīts pēc pazīmēm; pretstats sintēzei.

## Analīžu veidi

* Aerometriskā analīze
* Daudzdimensiju analīze
* Derivatogrāfiskā analīze
* Diferenciāli termiskā analīze
* Dispersiju analīze
* Faktoru analīze
* Fāžu analīze
* Fizikālķīmiskā analīze
* Gravimetriskā analīze
* Klasteru analīze
* Kovariācijas analīze
* Kvalitatīvā analīze
* Luminiscentā analīze
* Mikroskopiskā analīze
* Racionālā analīze
* Refraktometriskā analīze
* Rentgenfāžu analīze
* Sedimentācijas analīze
* Sietanalīze
* Simetriskā analīze
* Spektrālā analīze
* SVID analīze
* Termiskā analīze
* Termogravimetriskā analīze
Baznīcas tituli

**Kristīgās Baznīcas hierarhijas amatu tituli** alfabēta secībā:

* Abats
* Arhibīskaps
* Bīskaps
* Dekāns
* Diakons
* Domkungs
* Fogts
* Garīdznieks
* Inkvizitors
* Kanoniķis
* Kapelāns
* Kardināls
* Kamerārijs
* Kanoniķis
* Katolikoss
* Komendators
* Ķesteris
* Koadjutors
* Mācītājs
* Metropolīts
* Mūks
* Mūks bruņinieks
* Patriarhs
* Pāvests
* Prāvests
* Prelāts
* Priesteris
* Priors
* Sholastiķis
* Tesaurārijs
* Vikārs
Korejas aristokrātijas tituli

## Monarhu ģimenes tituli Korejā Čosonas dinastijas laikā (1392.-1910.)

Titulu nosaukums dots gan hangila, gan handžas rakstībā.

### Impērijas laikā

* **Hvanče** (황제, 皇帝), imperators, Viņa Imperatoriskā Augstība (陛下 폐하, *phe ha*)
* **Hvanhu** (황후, 皇后), imperatore (imperatora sieva), Viņas Imperatoriskā Augstība
* **Hvanthehu** (황태후, 皇太后), imperatore atraitne
* **Thehvanthehu** (태황태후, 太皇太后), imperatore atraitne, imperatora vecmāmiņa
* **Hvanthedža** (황태자, 皇太子), dinastijas princis troņmantnieks, Viņa Imperatoriskā Augstība (전하, 殿下, *čon ha*)
* **Hvanthedžabi** (황태자비, 皇太子妃), imperatrise (imperatora sieva), Viņas Imperatoriskā Augstība
* **Čhinvan** (친왕, 親王), dinastijas princis, imperatora dēls, Viņa Imperatoriskā Augstība
* **Čhinvan** (친왕비, 親王妃), dinastijas princese (prinča sieva), Viņas Imperatoriskā Augstība
* **Kondžu** (공주, 公主), dinastijas princese, imperatora meita, Viņas Imperatoriskā Augstība
* **Ondžu** (옹주, 翁主), dinastijas princese, imperatora ārlaulības meita, Viņas Imperatoriskā Augstība

### Karalistes laikā

* **Van** (왕, 王), karalis, Viņa Karaliskā Augstība (殿下, 전하, *čon ha*)
* **Jovan** (여왕, 女王), karaliene, Viņas Karaliskā Augstība
* **Vanhu** (왕후, 王后), karaliene sieva, Viņas Karaliskā Augstība
* **Tebi** (대비, 大妃), karaliene atraitne, karaļa māte, Viņas Karaliskā Augstība
* **Vandebi** (왕대비, 王大妃), karaliene atraitne, bijusī karaliene vai karaļa tante, Viņas Karaliskā Augstība
* **Tevandebi** (대왕대비, 大王大妃), karaliene atraitne, karaļa vecmāmiņa, Viņas Karaliskā Augstība
* **Vondža** (원자, 元子), vecākais karaļa dēls, kurš vēl nav inaugurēts par troņmantnieku, Viņa Karaliskā Augstība (마마, *mama*)
* **Vansedža** (왕세자, 王世子, vai *Tongun*), karaļnama princis troņmantnieks, Viņa Karaliskā Augstība (저하, *čo ha*)
* **Sedžabin** (세자빈, 世子嬪, vai *Pingun*), troņmantnieka sieva, Viņas Karaliskā Augstība (마마, *mama*)
* **Tengun** (대군, 大君), karaļnama princis, Viņa Karaliskā Augstība (마마, *mama*)
* **Pubuin** (부부인, 府夫人), princese, teguna sieva, Viņas Karaliskā Augstība, vai karalienes māte, Viņas Gaišība
* **Kun** (군, 君), princis, Viņa Karaliskā Augstība (마마, *mama*), teguna vai karaļa ārlaulības dēls
* **Kunbuin** (군부인, 郡夫人), princese, kuna sieva, Viņas Karaliskā Augstība
* **Tevongun** (대원군, 大阮君), princis reģents, karaļa tēvs, Viņa Karaliskā Augstība
* **Pudebuin** (부대부인, 府大夫人), laulātā princese, tevonguna sieva, Viņas Karaliskā Augstība
* **Kondžu** (공주, 公主), karaļnama princese, karaļa meita, Viņas Karaliskā Augstība
* **Ondžu** (옹주, 翁主), karaļnama princese, karaļa ārlaulības meita, Viņas Karaliskā Augstība
* **Puvongun** (부원군, 府院君), karalienes sievas tēvs, Viņa Karaliskā Augstība

## Ārējās saites

* Čoson dinastija
Pavlodara

**Pavlodara** () ir pilsēta ziemeļaustrumu Kazahstānā. Tā atrodas 350 km uz ziemeļaustrumiem no nacionālās galvaspilsētas Astanas un 400 km uz dienvidaustrumiem no Krievijas pilsētas Omskas pie Irtišas upes. Pilsēta ir Pavlodaras apgabala galvaspilsēta ar 300 200 iedzīvotājiem (2006. gada dati). Vairums iedzīvotāju ir kazahi un krievi. Ir neliela ukraiņu un vāciešu minoritātes pārstāvniecība. Pilsētā atrodas Pavlodaras lidosta.

## Vēsture
Pavlodara ir vecākais apgabala centrs ziemeļu Kazahstānā, dibināta 1720. gadā kā *Korjakovskas* postenis, blakus sālsezeriem. Par Pavlodaras pilsētu tā kļuva 1861. gadā, bet, lai arī tā bija nozīmīga sāls un lauksaimniecības produktu ražotne, tajā 1897. gadā bija tikai ap 8000 iedzīvotāju. Nosaukumu *Pavlodara* — ‘Pāvela dāvana’ tā ieguva par godu nesen dzimušajam Pāvelam Aleksandrovičam.

1955. gadā Neskarto zemju kampaņa radīja moderno Pavlodaru. No citām PSRS daļām ieceļoja jaunieši darbaspējas vecumā, tika uzsākta industrializācija un strauja celtniecība, kura radīja pilnībā jaunu pilsētu. Kopā 1960. gadu visu Pavlodara ir augusi un kļuvusi par vērā ņemamu industriālo centru ar traktoru, alumīnija un ķīmiskajām ražotnēm. 1978. gadā tika pabeigta naftas pārstrādes rūpnīca. Līdz 1992. gadam pilsēta bija slēgta ārzemniekiem, jo tajā atradās tanku rūpnīca.

## Sports
Pilsētu pārstāv futbola klubs FC Irtiš, kurš spēlē Centrālajā stadionā un FC Energetik.

## Sadraudzības pilsētas
*  Bidgošča, Polija

## Atsauces

## Ārējās saites

* Pavlodaras portāls
* Pilsētas fotogrāfijas
* Pavlodaras telefongrāmata